המוזיאון היהודי של יוון

**המוזיאון היהודי של [[יוון]]** (ביוונית: **Εβραϊκό Μουσείο της Ελλάδος**) נמצא במרכז העיר אתונה וכולל מוצגים מוזיאוניים המתארים את קהילת יהדות יוון לאורך הדורות. 

המוזיאון הוקם בשנת 1977, ומשכנו הראשון היה בחדר קטן בבית הכנסת בית שלום ברחוב מלידוני באתונה. במוזיאון רוכזו חפצים ואמנות יהודית מהמאות ה-19 וה-20 ששרדו את השואה. לאורך השנים התרחב האוסף, אותו אצר עד שנת 1993 ניקוס סטרוורולקיס (Nikos Stavroulakis), עם פרטים רבים חפצי נוי, תכשיטים ותשמישי קדושה שהוחרמו במהלך הכיבוש הבולגרי של תראקיה היוונית, והוחזרו לקהילה היהודית על ידי ההנהגה הקומוניסטית של בולגריה.

בשנת 1981 נוסדה אגודת הידידים של המוזיאון היהודי של יוון (Association of Friends of the Jewish Museum of Greece) על ידי הקהילות היהודיות באתונה וסלוניקי. ב-1985 הועבר המוזיאון שהלך והתרחב לקומה השלישית של בניין 36 ברחוב אמליה (Amalia) בסיוע תורמים אמריקנים. בשנת 1989 הוסדר מעמדו של המוזיאון כיישות משפטית עצמאית. בשנת 1997 עבר המוזיאון לבניין נאו-קלאסי מסוף המאה ה-19 ברחוב ניקיס 39 שנרכש עבורו בסיוע תרונות ובעזרתו של משרד התרבות היווני .

בעוד שחזית הבניין החדש של המוזיאון משמרת את מראהו ההיסטורי, פנים הבניין נבנה מחדש. בעוד שהבניין המקורי היה בן ארבע קומות, כיום שלוש מהקומות מחולקות כל אחת לשלושה מפלסים שאינם שווים, המסודרים סביב פיר מתומן העובד לגובה הבניין - שבראשו כיפת זכוכית המאפשרת כניסת אור טבעי לכל המפלסים.

## תערוכות
במפלס התחתון של המוזיאון ישנו שחזור של בית הכנסת של פטרס, ותערוכת תשמישי קדושה - פרוכות, תיקים, ספרי תורה ועוד. המפלס השני עוסק בלוח השנה היהודי ובחגים והמועדים היהודיים. המפלס השלישי עוסק בתהליכים שיהדות יוון עברה בסוף המאה ה-19 ותחילת המאה ה-20 לרבות מעורבותה בתנועה הלאומית היוונית, בצבא ובמלחמות יוון, וכן פעילות התנועה הציונית ביוון. במפלס הרביעי ישנו מתחם אור-קולי והמפלס החמישי עוסק בתקופת מלחמת העולם השנייה תחת הכיבוש האיטלקי, הבולגרי והגרמני לרבות שואת יהדות יוון וחסידי אומות העולם יוונים. במפלס זה פעלה בין התאריכים 16 באפריל 2013 - 25 באפריל 2014 התערוכה "יהודים יוונים בהתנגדות הלאומית".

המפלס השישי עוסק בלבוש ובאביזרים האישיים של יהדות יוון בסוף המאה ה-18. המפלס השביעי עוסק במעגל החיים היהודי וטקסי מעבר כגון נישואין, לידה, ברית מילה ועוד. במפלס השמיני מוצגות מאז דצמבר 2023 תשע מצבות יהודיות מרחבי יוון, שהעתיקה בהן מהמאה השלישית לפני הספירה, שהושאלו בהשאלה ארוכת טווח ממוזיאונים ארכאולוגיים שונים.

ב-4 במרץ 2026 החזירה פולין ליוון 91 פריטים שהנאצים גנבו מיהודי יוון, בהם פרוכת לארון קודש, מעיל לספר תורה ורימון לספר תורה. הפריטים הוחזרו לבקשת ארגון יהודי עולמי להשבת רכוש, והועברו בטקס מיוחד מהמכון ההיסטורי היהודי לידי המוזיאון היהודי של יוון, שם הם יוצגו בתצוגה מיוחדת.

## גלריה

File:Jewish Museum of Greece - Joy of Museum.jpg|בניין המוזיאון
קובץ:Patras synagogue.jpg|שחזור בית הכנסת של פטרס במוזיאון היהודי של יוון
File:Jewish slave plaque.jpg|מצבת עבד יהודי המתוארכת ל-250-300 לפני הספירה מאמפיריאון אורופוס
File:"Megillah", esther scroll, cast and engraved silver and silver gilt case, (8605734851).jpg|מגילת אסתר במוזיאון
File:Artifacts that Nazis took from Jewish people (8606881364).jpg|חפצים של יהדות יוון שנלקחו על ידי הנאצים ועוזריהם במוזיאון
File:Greek Jewish cloths in Jewish Museum of Greece - wedding.jpg|בגדי חתונה מסורתיים של יהדות יוון במוזיאון
File:Tikim of Torahin Jewish Museum of Greece.jpg|תיקים מסורתיים של ספרי תורה במוזיאון
File:The Jewish Museum of Greece (Athens) (8605714227).jpg|פרוכת וספר תורה במוזיאון


## קישורים חיצוניים

* 

## הערות שוליים

מוזיאון, יהודי
יוון
מוזיאון
יהדות